નવી દિલ્હી , 16 ઓક્ટોબરઃ વેસ્ટઇંડીઝના પૂર્વ ફાસ્ટ બોલર માઇકલ હોલ્ડિંગનું નામ તો તમે સાંભળ્યું હશે , માઇકલની બોલીંગથી સારા - સારા બેસ્ટમેન પણ ધ્રૂજે છે . માઇકલ હોલ્ડિંગે વેસ્ટઇંડીઝ માટે પ્રથમ ટેસ્ટ મેચ વર્ષ 1975માં રમી , જ્યારે પ્રથમ વનડે મેચ તેમણે એક વર્ષ બાદ 1976માં રમી . માઇકલ હોલ્ડિંગે 60 ટેસ્ટ મેચોમાં 23.68ના સરેરાશથી 249 વિકેટ ઝડપી હતી . સાથે જ વનડેમાં તેમણે 102 મેચોમાં 21.36ની સરેરાશથી 142 વિકેટ ઝડપી હતી . હવે અમે જે રેકોર્ડ વિશે તમને કહેવાના છીએ એવો રેકોર્ડ બનાવવામાં કોઇપણ પણ દિગ્ગજને પોતાનું આખું કેરિયર કુર્બાન કરવું પડશે . જી હાં માઇકલે 1976માં રમેલા પોતાની પ્રથમ વનડેથી માંડીને 1987 સુધી વેસ્ટઇડીંઝ માટે વનડે મેચોમાં યોગદાન આપ્યું . આ 11 વર્ષ લાંબા કેરિયરમાં હોલ્ડિંગે 5,473 બોલ પણ ફેંક્યા પરંતુ પોતાના આખા કેરિયરમાં તે પોતાના એક્યુરેટ રહ્યાં કે તેમણે ક્યારેય પણ વાઇડ બોલ ફેંક્યો નહી . એટલે કે આખા 11 વર્ષ સુધી કોઇ વાઇડ બોલ ફેંક્યો નહી . માઇકલે લગભગ 900 ઓવર વનડે ક્રિકેટમાં ફેંકી પરંતુ ક્યારેય પણ એક બોલ પણ તેમણે દિશાથી ભટકવા દિધો નહી . આ એવો રેકોર્ડ છે જેને તોડવામાં અથવા બનાવવામાં કોઇપણ બોલરને પોતાની આખી કારકિર્દીમાં ધ્યાન લગાવીને બોલીંગ કરવી પડશે .